SUID-AFRIKAANSE RADIOLIGA 
SARLNUUS SONDAG 14 SEPTEMBER 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 
SARL BHF/UHF-WEDSTRYD 
RADIO-ENTOESIASTE HOU TEGNIESE OPEDAG 


ROEPSEIN ZSOAWA AAN ANTIGUE WIRELESS ASSOCIATION 
TOEGEKEN 


INSKRYWINGS VIR OKTOBER SE RADIOAMATEUREKSAMEN 
KLUBNUUS 
Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
SARL BHF/UHF-KOMPETISIE 


Die tweede been van die 2003 SARL BHF/UHF-kompetisie word oor die naweek 
van 20 en 21 September gehou. Die kompetisie begin om 12:00 SAT en eindig 
24 uur later. Daar sal aktiwiteit op die volgende bandgedeeltes wees: op 6 
meter - 50 tot 51,5 MHz; op 4 meter - 70 tot 70,300 MHz, op 2 meter - 144 
tot 145,550 MHGZ, op 70 cm - 432 tot 433,6 MHGZ en op 23 cm - 1 296 tot 1 
296,5 MHz. Operateurs van 4 m en 6 m stasies moet die aanvaarde praktyk 
volg as daar kontinentale DX-openinge plaasvind en verseker dat die herkende 
DX-roepfrekwensies nie vir lang tye gebruik word nie. Deelnemers kan GG, 
FM of ESB gebruik, geen digitale modusse, spreispektrum-, herhaler-, satelliet- 
aard-maan-aard- of kruisbandwerking word togelaat nie. Daar is vier kategorieë 
waaruit deelnemers kan kies om aan die kompetisie deel te neem. 


Die roepseine van die twee stasies, die RS(T)-verslag en geografiese ruitver- 
wysing van die stasies word uitgeruil. Geen reeksnommers is nodig nie. Die 


volledige reëls vir die kompetisie kan op die SARL-webwerf by www.sarl.org.za 
verkry word. Nico ZSANS het ook `n program geskryf om jou met die log en 
puntetelling van die kompetisie te help, laai SARLVU van die SARL-webwerf 
af. 


OPROEP VIR AANBIEDINGE VAN RADIO-ENTOESIATE SE OPEDAG 


Na die sukses van die tuiskonstruksie opedag wat gedurende Junie vanjaar gehou 
is by die Wesrandklub, sal `n tweede opedag vir radioentoesiaste gehou word op 
29 September by die Nasionale Amateurradiosentrum te Radiokop. 


Alhoewel `n klompie sprekers en uitstallings reeds gewerf is, bly daar `n paar 
plekke oop vir enige amateurradio-uitstallings. Omdat uitstalspasie beperk is, 
kontak so gou moontlik vir Sid Gabrial, ZS6GO, by 011-867-2039 om u plek te 
bespreek. 


ROEPSEIN ZSOAWA AAN SOUTH AFRICAN ANTIOUE WIRELESS ASSO- 
CIATION TOEGEKEN 


Te danke aan die ondersteuning van die SARL, is die roepsein ZSOAWA (ZS zero 
AWA) aan die Southern African Antigue Wireless Association toegeken. Die SA 
AWA ontmoet mekaar elke Saterdagoggend om 09:00 SAT op 7 070 kHz met `n 
heruitsending op op 14 175 kHz en uitgestraal na die Suide vanaf Johannesburg. 
Lidmaatskap van die SA AWA is per deelneming, en geen lidmaatskapfooi is 
betaalbaar nie. 


Amateurs wat graag met die SA AWA wil saampraat, word gevra om `n 
ZSOAWA-roepseinwapen met goudomboorsels op blou lap en geskik om op `n 
gholfhemp of baadjie aangewerk te word, te bestel. Verder mag u ook u eie 
roepsein in dieselfde formaat bestel. Plaas asseblief u bestelling vir die AWA 
of u eie roepsein by Willie Axford, ZS5WI, Posbus 1064, Eshowe, 3815 en 
stuur kontant saam met 'n selfgeadresseerde koevert. Fondse wat op hierdie 
manier ingesamel word, word gebruik om jaarlikse lisensiegelde en @SL-kaarte 
te betaal. 


AANSOEKE VIR DIE OKTOBER RADIOAMATEUREKSAMEN 


Die sluitingsdatum vir aansoeke om die Oktober radio amateureksamen te skryf 
het op Vrydag 12 September gesluit. Geen laat aansoeke sal aanvaar word nie. 


Eksamennommers sal aan alle aansoekers gepos word binne die volgende twee 
weke en sal ook op die SARL se webblad gepubliseer word. 


HERINNERING OM ALLE EKSAMENSENTRA TE REGISTREER 


Die volgende Radioamateureksamen word gehou op DONDERDAG 16 OKTO- 
BER van 19:00 tot 22:00 by sentra regdeur die land. 


Alle toesighouers word gevra om te her-registreer vir die Oktobereksamen. As u 
nog nie so gemaak het nie, maak asseblief seker dat ons u aansoekvorm betyds 
ontvang. Aansoeke mag aan-lyn gedoen word op die SARL-webblad. `n Kopie 


van die aansoekvorm kan ook per faks van die SARL-kantoor verkry word by 
011-675-2393. 


Elke eksamensentrum word versoek om ten minste twee toesighouers te hê wat 
lede van die SARL is. Die Raad van die SARL bedank graag almal wat die 
RA E-kursusse aanbied en wat hulle tyd opoffer om die eksamens af te neem by 
elke sentrum. 


KLUBNUUS 
BLOEMFONTEIN ARK 


Die AJV van die Bloemfontein RAK is op Saterdag 6 September gehou en die 
volgende komitee is vir 2003/2004 verkies: 


Voorsitter: Martin Schwella, ZS4MS; Ondervoorsitter: Jan Botha, ZSA4JAN; 
Sekretaris: Dennis Green, ZS4BS; Tesourier: Victor Reitz, ZS4VR; Herhalers: 
Hennie Greyling, ZS4HG; Tegnies: Barney Fourie, ZS4U; Klubhuis: Jan Botha, 
ZSAJAN. 


Die Klub se Amateur-van-die-Jaar-toekenning is aan Jan Botha, ZSAJAN 
toegeken. 


WOLKBERG HOU HE-KOMPETISIE 


Op Saterdag 27 September 2003 vanaf 07:00 - 19:00 SAT hou die Wolkberg Am- 
ateurradioklub 'n HF-kompetisie om klubaktiwitweite te bevorder. Die 10, 15, 
20, 40, 80 en 160 m-bande word gebruik. Die kompetisie is oop vir alle amateurs 
in Suidelike Afrika. Kategorieë is Enkeloperateur asook Draagbare/ Veldstasies. 
Logstate moet die volgende bevat: Datum, Tyd (SAT), Roepsien van stasie 
gewerk, RS(T) met opeenvolgende reeksnommers versend en ontvang, Wolk- 
berg Amateurradioklub lidmaatskapstatus, punte ge-eis. Puntetelling is as volg: 
GG 2punte, ESB & digitaal 1 punt, 2 punte vir `n ZS1, ZS2, 794, 7S5-stasie, 
3 punte vir Z$S3, 1 punt vir ZS1 asook 3 punte vir buurlande. Ook 2 punte vir 
elke kontinent gewerk, en as jy 'n Wolkbweg klublid werk, 5 punte. 2 punte 
vir elke stasie in 3 bande gewerk en 3 punte vir elke stasie in al 5 bande gew- 
erk. Kontak ZS6WI1 (Willem) vir meer besonderhede by 082 468 0468 of e-pos: 
willem.davel@polokwane.org.za. 


Kom, gee punte weg vir die “Wolkbergers” - dit gaan groot pret wees!!! 
PRETORIA MEGAVLOOIMARK 


Die vierde Oktober is die datum om te noteer vir die Pretoria Amateurradiok- 
lab SE lentevlooimark en kattebakverkoping. Dit word weer op die Suidkam- 
pusperseel van die Universiteit van Pretoria gehou soos gewoonlik. Alle klubs, 
amateurs en belangstellendes word genooi om dit weer `n heuglike dag te maak 
met, die beste winskopies en @SO s. Besigheid begin om 09:00. 


Sien julle daar. 


DATUMS OM TE ONTHOU 


20/21 September: Die tweede been van die SARL se BHF/UHF-kompetisie. Die 
afsnydatum vir ledegeldhernuwings is geskuif na 31 Oktober 2003. 


Dit bring ons dan aan die einde van hierdie bulletin wat saamgestel is deur 
Martin, ZSGABU , en gelees is deur ...... vanuit ....... aS 'n diens aan radioa- 
mateurs, kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


